Skólahreysti

Skólahreysti er árleg krafta- og úthaldskeppni grunnskóla á Íslandi. Markmið keppninar er að hvetja börn til almennrar hreyfingar og að taka þátt í íþróttum þar sem þau vinna að mestu leyti með eigin líkama í þrautum.

## Keppnisfyrirkomulag Skólahreysti
Skólahreysti er liðakeppni. Hver grunnskóli sem tekur þátt sendir eitt keppnislið skipað tveimur drengjum og tveimur stúlkum úr 9. eða 10. bekk (má vera úr 8. bekk ef sótt er um undanþágu). Keppnisþrautir eru fimm: upphífingar, armbeygjur, dýfur, hreistigreip (að hanga eins lengi á slá og mögulegt er) og hraðaþraut (fara eins hratt og hægt er yfir keppnisbraut þar sem þarf að hlaupa í dekkjum, handlanga sig áfram í stiga og á röri, klifra yfir fimm metra háan turn, skríða undir net, bera sekki, vippa gúmmíkúlu upp á kassa, sippa, lesa sig upp kaðal og setjast að lokum inn í bíl). Annar strákurinn úr hverju liði keppir í upphífingum og dýfum, og önnur stelpan keppir í armbeygjum og hreistigreip. Svo keppa hinn strákurinn og hin stelpan úr liðinu saman í hraðaþraut. Það lið sem fær flest samanlögð stig úr þessum fimm keppnisgreinum stendur uppi sem sigurvegari.
Þar sem margir grunnskólar frá öllu landinu taka þátt í Skólahreysti þurfa þeir að fara í gegnum niðurskurð í forkeppnum áður en bestu skólarnir mæta í úrslitakeppni.

## Úrslit

## Skólahreystimet
(Staða: 2025)

## Skólar með flest verðlaunasæti
(Staða: 2025)

## Frægir keppendur í Skólahreysti

## Ýmislegt um Skólahreysti

### Stofnendur
Hjónin Andrés Guðmundsson og Lára Berglind Helgadóttir hafa séð um Skólahreysti síðan þau stofnuðu þessa keppni árið 2005. Þau voru á þessum tíma með Icefitness hreystikeppni fyrir fullorðna sem var fyrirmynd fyrir Skólahreysti.

### Styrktaraðilar
Aðalstyrktaraðilar Skólahreysti hafa verið Osta- og smjörsalan (2005–2006) / Mjólkursamsalan (2007–2013) (Osta- og smjörsalan sameinaðist MS í lok ársins 2006 þannig að hér er um sama styrktaraðila að ræða frá 2005 til 2013) og Landsbankinn (síðan 2014). Auk þess nýtur Skólahreysti stuðnings Toyota, menntamálaráðuneytis, heilbrigðisráðuneytis, norrænu ráðherranefndarinnar, Íþrótta og Ólympíusambands Íslands og sveitarfélaga.

### Kynnir
Jón Jósep Snæbjörnsson („Jónsi“) hefur verið kynnir Skólahreysti síðan 2008. Hefð er að hann tilkynnir í lok keppninnar hvaða skólar hafa lent í fyrstu þremur sætum.

### Stjörnuhreysti
Stjörnuhreysti var liðakeppni í anda Skólahreysti sýnd í tveimur sjónvarpsþáttum á RÚV árið 2021. Fjögur lið kepptu í hverjum þætti, og hvert lið var skipað tveimur þjóðþekktum Íslendingum og tveimur eftirminnilegum keppendum úr Skólahreysti þannig að í heild kepptu 32 einstaklingar í Stjörnuhreysti.

## Tenglar
* Facebook síða - Skólahreysti

## Tengt efni
* Sérblað Skólahreysti (32 blaðsíður), Morgunblaðið – Morgunblaðið E, 25. febrúar 2010
* Sérblað Skólahreysti (24 blaðsíður), Morgunblaðið – Morgunblaðið C, 1. mars 2011
* Soffía Kristín Björnsdóttir, ''Áhrif Skólahreysti á íþróttakennslu í grunnskólum landsins'', Lokaverkefni til B.Ed gráðu í íþrótta- og heilsufræði, Háskóli Íslands, 2011
* Guðrún Bentína Frímannsdóttir, Íris Ósk Arnarsdóttir ''Áhrif Skólahreysti á grunnskólanemendur'', Lokaverkefni í íþróttafræði BSc, Háskólinn í Reykjavík, 2012
* Sérblað Skólahreysti (8 blaðsíður), Fréttablaðið – Kynningarblað Skólahreysti, 19. mars 2019

## Tilvísanir